Карга күзе

Карга күзе () — лаләчәләр семьялыгыннан күпьеллык үсемлекләр ыругы.

 Таралуы 
30 га якын төре билгеле, Европа һәм Азиядә таралган.

Татарстан территориясендә бер төре — дүрт яфраклы карга күзе (P. quadrifоlia) үсә. Бөтен районнарда урманнарда, куаклар арасында очрый.

 Ботаник тасвирлама 
15-30 см биеклектә, озын, ак, шуышма тамырчалы үсемлек. Сабагы туры, гади. Яфраклары киң эллипссыман, челтәрсыман сеңерчәле, такыя рәвешендә урнашалар.

Бер чәчәге була, сабак очында, саргылт яшел төстә. Җимеше күп орлыкчалы күксел-кара җиләк, карга күзен хәтерләтә (исеме шуннан). Май-июньдә чәчәк ата. Җимешләре июль-августта өлгерә. Орлыктан һәм тамырчалардан үрчи, тамырында микориза хасил итә.

 Куллану 
мини|Карга күзе җимеше
Үсемлек составында гликозид, алкалоид, кумарин, сапониннар бар.
мини|Карга күзенең чәчәге
Халык медицинасында яңа җыелган үлән төнәтмәсе туберкулёз, матдәләр алмашы бозылган вакытта кулланыла; җиләкләренең согы яра төзәтү чарасы булып тора.

Үсемлек тулысы белән агулы, тәмсез исле. Хайваннар ашамый.https://tatarica.org/tat/razdely/priroda/rastitelnost/karga-kze Онлайн — энциклопедия Tatarica

 Искәрмәләр 

Төркем:Үсемлекләр
Төркем:Ботаника
Төркем:Агулы үсемлекләр
Төркем:Ауразия флорасы
Төркем:Әлифба буенча үсемлекләр